tomron87/hebrew-wikipedia-sentences-corpus huggingface dataset:
יש כאן גם המכתב שנשלח לנשיא ארצות הברית הארי טרומן ביום שלפני הכרזת העצמאות של מדינת ישראל ובו בקשה להכיר במדינה החדשה.
חלק מפריטי הגנזך קשור לעבודתו המדעית של ד"ר ויצמן, חלק מהמכתבים נושא אופי פרטי, כגון ההתכתבות שלו עם אשתו ורה ויצמן.
לפי המידע שפורסם באתר הארכיון בנוסף למכתבים ומסמכים של ויצמן מאוחסנים בו גם:
התכתבויות ומסמכים של ורה ויצמן
תוכניות של האדריכל אריך מנדלסון
מסמכים של "יד חיים ויצמן"
גנזי (Ghanzi) היא עיירה במערב בוטסואנה.
העיירה היא בירת מחוז גנזי.
משמעות שמה של העיירה בשפה המקומית הוא "אחוריים נפוחים", רמז לאנטילופות, ובהמשך הבקר הבריא שהיה מכונס באחד העמקים בסביבה.
האזור הוא גבולו הצפוני של מדבר קלהארי.
האירופאי הראשון שהתיישב בגנזי היה האפריקאנר הנדריק ון זיל (Hendrik van Zyl) שהגיע למקום ב-1870 ועסק במסחר ובציד.
ההגירה המשמעותית של האפריקאנרים לגנזי החלה בשנים 1897–1898 לערך.
המתיישבים קיבלו את הזכות לגדל באזור עדרי בקר.
האוכלוסייה במקום מורכבת מקבוצות אתניות שונות כמו: באסראווה (Basarwa), באקגלאגדי (Bakgalagadi) ובאהררו (Baherero) שהיחסים ביניהם הם יחסי סובלנות.
השפות העיקרית המדוברת באזור היא השקגאלאגארי (Shekgalagari).
הקרקע בסביבה מורכבת מאדמת חול עם צמחייה דלילה בגובה 1100–1230 מטרים מעל פני הים.
מדבר הקלהארי הוא שטח החול הרצוף ביותר בעולם ושטחו 2500 קמ"ר.
סלע היסוד הוא לבה בזלתית כמו בכמחצית שטחה של בוטסואנה.
עומקה של שכבת החול נע בין 5 מטרים ל-200 מטרים.
הטמפרטורות המקסימליות נעות בין 33–45 מעלות צלזיוס בינואר ומגיעות ל-22 מעלות צלזיוס ביולי.
טמפרטורת המינימום בתקופת החורף הם בין 4 מעלות צלזיוס ל-5 מעלות צלזיוס מתחת לאפס.
כמות המשקעים השנתית הממוצעת היא 375 מ"מ אם כי היא יכולה להשתנות בשנים מסוימות בהפרשים של עד 50%.
בגנזי פועל סניף בנק אחד ושלושה מרכזי קניות.
השילוב של אופי הקרקע והאקלים גורם לאזור להיות בלתי ראוי לעיבוד חקלאי באופן כללי.
על ידי שימוש בהשקיה מגדלים באזור תירס, דורה, בוטנים, שעועית, אפונה ומלון.
באזור התגלו מרבצים גדולים של כסף ונחושת.
גנזי היא נקודת עצירה לתיירים שנוסעים לטיולים באזור דלתת נהר האוקבנגו (Okavango).
באזור גנזי עצמה נמצאים שטחים בהם ניתן לראות חיות בר כמו אריות, צ'יטות וכלבי פרא.
בעת סלילת הכביש לגנזי בוצע פיצוץ לצורך פילוס הדרך והתגלה מאגר מים תת-קרקעי וכתוצאה מכך נוצר בור בעומק 40 מטרים.
בעיירה עצמה ישנה תשתית תיירותית קטנה הכוללת כמה בתי הארחה, בנק, חנויות למלאכת יד ותחנת דלק.
גנזבה דיבאבה (נולדה ב-8 בפברואר 1991) היא אתלטית אתיופית.
אלופת העולם (בייג'ינג 2015), סגנית האלופה האולימפית (ריו דה ז'ניירו 2016) ושיאנית העולם לשעבר בריצת 1500 מטר.
נוסף לכך, היא שיאנית העולם הנוכחית בריצת 1500 מטר, ריצת 3000 מטר וריצת 5000 מטר באולם.
דיבאבה נולדה בבקוג'י שבמחוז ארסי באתיופיה.
אחיותיה הגדולות הן האתלטיות טירונש דיבאבה, אלופה אולימפית ואלופת עולם ואג'גייהו דיבאבה, סגנית אלופה אולימפית.
בת דודתה, דררטו טולו אף היא אלופה אולימפית.
כנערה זכתה ב-2008 במדליית כסף באליפות העולם באתלטיקה לנוער בריצת 5000 מטר, בשנים 2008 ו-2009 זכתה פעמיים ברציפות באליפות העולם לנוער במרוצי שדה וב-2010 זכתה במדליית זהב באליפות העולם לנוער בריצת 5000 מטר.
ב-2012 זכתה במדליית זהב בריצת 1500 מטר באליפות העולם באתלטיקה באולם שהתקיימה באיסטנבול.
היא סיימה בתוצאה של 4:05.78 דקות.
באולימפיאדת לונדון (2012) סבלה מפציעה במהלך המקצה המוקדם של ריצת 1500 מטר ולא סיימה את התחרות.
לאחר האולימפיאדה עברה להתאמן תחת הדרכתו של ג'אמה אדן.
בפברואר 2014 שברה את שיא העולם בריצת 1500 מטר באולם כשקבעה תוצאה של 3:55.17 דקות בתחרות בקרלסרוהה.
חמישה ימים אחר כך שברה את שיא העולם בריצת 3000 מטר באולם בתוצאה של 8:16.60 דקות בתחרות בסטוקהולם.
שבוע לאחר מכן שברה גם את שיא העולם בריצת שני מייל באולם, בתוצאה של 9:00.48 דקות, שיפור של כמעט שש שניות מהשיא הקודם של מסרט דפאר (9:06.26 דקות).
במרץ 2014 זכתה במדליית זהב בריצת 3000 מטר באליפות העולם באולם שהתקיימה בסופוט שבפולין.
בפברואר 2015 שברה את שיא העולם בריצת 5000 מטר באולם כשקבעה תוצאה של 14:18.86 דקות בתחרות XL גאלן בסטוקהולם.
באליפות העולם ב-2015 זכתה במדליית זהב בריצת 1500 מטר בתוצאה של 4.08.09 דקות ובמדליית ארד בריצת 5000 מטר בתוצאה של 14:44.14 דקות לאחר המנצחת אלמז איינה (14.26.83 דקות) וסגניתה סנברי טפארי (14:44.14 דקות).
בעקבות הישגיה זכתה דיבאבה בתואר אתלטית השנה בעולם לשנת 2015.
במרץ 2016 זכתה בפעם השנייה ברציפות במדליית זהב באליפות העולם באתלטיקה באולם בריצת 3000 מטר, כסיימה בתוצאה של 8:47.43 דקות.
באולימפיאדת ריו דה ז'ניירו זכתה במדליית כסף בריצת 1500 מטר בתוצאה של 4:10.27 דקות לאחר המנצחת פיית' קיפייגון מקניה (4:08.92 דקות).
באליפות העולם באתלטיקה באולם 2018 זכתה במדליית זהב בריצת 3000 מטר בתוצאה של 8.45.05 דקות ובמדליית זהב בריצת 1500 מטר בתוצאה של 4.05.27 דקות.
גנחה - פלישת הזומבים הוא סרט טלוויזיה קומי לילדים ונוער ששודר בערוץ ניקלודיאון.
הסרט מבוסס על סדרת הטלוויזיה הקומית "גן חיות", שאותה יצרו אביעד בנטוב ואודי גושטלק, אשר גם כיכבו וכתבו בה יחד עם נמרוד אלדאה.
הסרט הוא הסרט הישראלי הרביעי באורך מלא המבוסס על סדרת טלוויזיה ישראלית, לאחר הסדרות גאליס (לה הופקו שני סרטים - גאליס: המסע לאסטרה וגאליס קונקט) ומועדון החנונים (מועדון החנונים: הסרט).
בשונה מהסדרה, הסרט שודר באיכות HD בספריית ה-VOD החינמית של ערוץ ניקלודיאון.
פרמיירת הסרט התרחשה ב-23 בדצמבר 2016 והסרט שודר בערוץ ב-29 בדצמבר 2016.
דורותי עושה את סיור הבוקר שלה בגן-החיות "גנחה", ומודיעה בבהלה למנהל גן-החיות מר ארתור פיקולו שכל החיות נעלמו מן הכלובים, ובהמשך גם כל העובדים ננעלים במתחמי גן החיות.
מר פיקולו מייצא הודעה לחברי "גנחה" שלפי חשדותיו, גנחה מותקף על ידי זומבים.
כל העובדים נכנסים להיסטריה, וכל זוג עובדים שנכלא מנסה לחשוב על איך לצאת מהמתחם שבו נכלאו.
התקשורת מלווה את העלילה בכל פרק חדש של הסרט, כאשר בונית (גאיה שליטא כץ), מגישת המהדורה, ואלדר (נמרוד אלדאה), כתב החוץ, מדווחים על הקורה בגן.
ציפית כיתן-אבנרי, עובדת הגן היחידה שלא הגיעה, מגיעה לגן על מנת להסב את תשומת הלב של התקשורת אך בטעות נכנסת לגן, ולכאורה "זומבי" חוטף אותה.
מר פיקולו חושב שזהו סופו של הגן, ומחליט לפוצץ את הגן בכפתור השמדה, ומתחרט, אך למרות זאת לוחץ בטעות בכפתור, וקול אוטומטי מתריע שגן החיות עתיד להתפוצץ בעוד 10 שעות.
מרקו ודמתי, העובדים החרוצים ביותר בגן-החיות, לבסוף מצליחים לצאת מהמחסן שבו נכלאו בעזרת תותח, ששיגורו גורם להם להיראות כמו זומבים.
אנרי טוטו, השף של גן החיות והסו-שף שלו, פיליפ אשר גילו מוקדם יותר בסרט שהם אבא ובן, ניצלו מההסתגרות במטבח בעזרת הקשיש הזקן יחיא שנכלא באחד המקררים, שגילה להם תעלת חילוץ דרך המקפיא, ולאחר ששניהם יוצאים הם מתנהגים גם בהתנהגות של זומבים, בעקבות הקור ששרר עליהם.
בנוסף, ציפית ניצלת בכך שמגלה שה"זומבי" שהסתובב בגן היה בכלל שדרן הרדיו של הגן, אלדד, ושניהם מתחילים מלחמת אוכל לאחר שרבים, דבר שגורם למראהם גם להיראות כזומבים.
גם דורותי ומר פיקולו ניצלים לאחר שיוצרים חוט מבדים במשרד ויורדים מהחלון, אך החבל נקרע, ודורותי ופיקולו נוחתים על בריכה של צואת פילים שהניחה דורותי, ומראם מזכיר זומבים.
כל העובדים המלוכלכים והפגועים של הגן מגיעים לכניסת גנחה.
כתב החוץ, אלדר, מחליט להיכנס לגן גם ולברר מה עם הזומבים.
הוא נתקל בכל העובדים שהתלכלכו ונפגעו קשה, וחושב שהם זומבים, אך כל צמד בסוף מספר את הסיפור שלו ומתברר בסוף כי אין זומבים בגן.
מתברר גם כי על בריחת החיות ונעילת המשרדים אחראים הילדים שמתנדבים בגן - יוגב וגירית, שעשו ככל הנראה ההפך ממה שביקשה מהם דורותי לעשות.
לבסוף, השעון של הפצצה מצפצף וכולם חושבים שהפצצה שהופעלה תשמיד את הגן, אך מתברר כי הגן לא מושמד, וכי לא היה חומר נפץ שיגרום להשמדה לעבוד מאחר שדורותי ביקשה מיוגב וגירית לארגן חומר נפץ.
הסרט מסתיים שכל האנסמבל של הסרט רוקד לצלילי המוזיקה של הסרט.
לאחר שהשיר מסתיים,יוצאת מן האדמה יד ככל הנראה של זומבי,והשאלה לכך שאם באמת היו זומבים בגנחה נשארת מעורפלת.
שחקןדמות שמגלםמידע על הדמותאביעד בנטובארתור פיקולומנהל גן-החיות, ניצל מהמשרד שבו נכלא בעזרת חבל בדים.
מאוהב בדורותי ונהיה בן זוגה.יוגבילד שמתנדב בגן-החיות, לא הקשיב לדורותי ונעל בטעות את כל המשרדים בגן החיות.אנרי טוטושף גן-החיות, מתגלה כאביו של פיליפ.
ניצל מהכליאה בעזרת תעלה שהייתה במקפיא.ציפית כיתן-אבנריעובדת טיפשה ולא אחראית בגן החיות, מוצאת את אלדד, מתחתנת איתו ומיד מתגרשת ממנו.מרקועובד זר, חרוץ אך טיפש, ניצל בעזרת תותח.אודי גוטשלקדורותי קלדרוןמזכירתו ויד ימינו של ארתור פיקולו.
ניצלה בעזרת רצועת בדים שהשליכה לחלון.
מאוהבת במר פיקולו ונהפכת לבת זוגו.גיריתילדה שמתנדבת בגן החיות, לא הקשיבה לדורותי ופתחה בטעות את כל הכלובים.פיליפהסו-שף של גן החיות, מתגלה כבנו של אנרי.
ניצל בעזרת תעלת מילוט שנמצאת במקפיא.DJ אלדדהדי ג'יי של גן החיות, מנהל את תחנת הרדיו של הגן.
מוצא את ציפית, מתחתן איתה ומיד מתגרש ממנה.דמתיעובד חרוץ, טיפש ויצירתי, ניצל מהכליאה במחסן בעזרת תותח.גאיה שליטא-כץבונית לוימגישת מהדורת החדשות, מלווה את הסרט בדיווחים על הפלישה.
פרודיה על יונית לוי.נמרוד אלדאהאלדר גרוסמןכתב החוץ של מהדורת החדשות, מגלה בסוף הסרט לבונית כי אין זומבים לבסוף.משה הלליחיאקשיש זקן, נתקע באחד המקררים של המטבח.
גילה לפיליפ ולאנרי שיש תעלת מילוט דרך המקפיא.ג'וש שגיאמפכ"ל המשטרהמוזעק לגן כדי להזעיק את כל היחידות המיוחדות שלו לחיסול הזומבים.
גנזך אורות הסער היא סדרת ספרי פנטזיה אפית מאת הסופר ברנדון סנדרסון.
הסדרה עדיין לא הושלמה, והיא אמורה להיות בת עשרה ספרים, אשר יהיו מחולקים לשתי תתי-סדרות של חמישה ספרים בכל אחת.
נכון ל-2025 יצאו לאור חמשת הספרים הראשונים: "דרך המלכים" (2010), "רסיסים של אור" (2014), "בעל השבועה" (2017), "קצב המלחמה" (2020), ו"רוח ואמת" (2024), כאשר מלבד האחרון, כל הספרים תורגמו לעברית בהוצאת אופוס – כל ספר בשני כרכים.
יצירות נוספות שלא תורגמו הן נובלות שפורסמו בשנות 2016 ו-2020 ומשתלבות בין ספר לספר, ומהדורה ראשונה של הספר "דרך המלכים" משנת 2002 שזמינה לקריאה בחינם באתר האינטרנט של סנדרסון.
העלילה מתרחשת ביבשת רושאר, בעולם שבו מתחוללות דרך קבע סערות אימים.
התרבות האנושית, הטכנולוגיה, הצמחים ובעלי החיים ואף חוקי הפיזיקה, שונים מאלה המוכרים לנו בעולם האמיתי.
(מלבד בשינאובאר שם הדברים מאוד דומים לעולם שלנו) בעבר התחוללו ביבשת סדרת אירועי חורבן, והאגדה מספרת על יצורים אגדיים שחיו בימים עברו, ובהם אבות הריק שניהלו מלחמה באבירי האור.
אלא שאבירי האור נטשו את משמרתם במלחמה באבות הריק והותירו את בני האדם לבדם.
מדינת אלת'קאר שבה מתרחשת העלילה העיקרית, היא קונפדרציה של נסיכויות.
האוכלוסייה שבה מתחלקת לאצילים בהירי העיניים, ולשאר העם כהי העיניים, כפי שמטיפה הדת הוורינית, הנפוצה בחצי הזה של רושאר.
הספר פותח ברצח מלך אלת'קאר בידי מתנקש אלמוני לבוש לבן הנושא חרב רסיס, שנשלח להתנקש במלך על ידי הפרשנדים.
רוב הספר מתרחש ברקע המלחמה במישורים המנופצים, בין הפרשנדים לצבא אלת'קאר, שפרצה בעקבות הרצח.
הסיפור מוצג משלוש נקודות מבט עיקריות: דאלינאר קולין, אחיו של המלך המת, נסיך נעלה, ומפקד אחד הצבאות הגדולים במישורים המנופצים; קאלאדין, איש גשרים כהה עיניים במחנה של הנסיך סאדיאס, שמגלה לאורך הספר שיש לו כוחות מוזרים.
ובמקביל שאלאן, נערה צעירה שמנסה להתקבל כמתלמדת מתמחה בחסותה של ג'סנה, אחות המלך.
קאלאדין מפתח את כוחותיו האוריים בד בבד עם העמקת הקשר בינו לבין סְפְּרֶנית הכבוד סיל.
כאשר סזת' בן בן ואלאנו, המתנקש שרצח בעבר את מלך אלת'קאר, חוזר לפעילות ומנסה להתנקש בחייו של דאלינאר, מצליח קאלאדין למנוע זאת באמצעות כוחותיו.
במקביל, שאלאן ממשיכה במחקר תחת הדרכתה של ג'סנה ולומדת שהפרשנדים הם אבות הריק.
ג'סנה מנסה להגיע למישורים המנופצים במהירות על מנת לחלוק את הידע שצברה, אך לכאורה נרצחת על ידי מתנקשים.
בסוף הספר מתגלה שנמלטה לצללעולם ולא מתה.
שאלאן שורדת את ניסיון ההתנקשות ומגיעה למישורים המנופצים כארוסתו של אדולין קולין.
היא מגלה את כוחותיה האוריים ומשתפת פעולה עם דאלינאר במציאת הכניסה לעיר האבודה.
לאחר שדאלינאר גילה את עיר האוריים האבודה אורת'ירו הוא מתחיל לפעול על מנת ליצור ברית כלל עולמית, שתלחם באל שנאה ובצבאותיו.
אך זכרונות מעברו פוקדים אותו וגורמים לו לפקפק ביכולתו להנהיג את בני האנוש.
ובנוסף לכך הגילוי שהפרשמנים הם תושבי רושאר המקוריים, ובני האנוש הם הפולשים מערער את צדקת המלחמה בהם.
הניסיון נכשל ואלהוקאר נהרג על ידי מואש שהצטרף לאבות הריק.
שאלאן נאלצת להתמודד עם עברה ויוצרת פיצולי אישיות אשר מפרקים אותה לאט לאט, ואילו קאלאדין נאלץ להתמודד עם שבועתו להגן על כולם, כולל על הפרשמנים שהתמרדו.
כישלונם זורק אותם למישור המחשבתי – צללעולם, והם מנסים למצוא את דרכם בחזרה למישור הפיזי על מנת להגן על דאלינאר במלחמתו באלוף של שנאה.
שם דאלינאר מגלה ששנאה רוצה לבחר בו לאלופו, אך דאלינאר מצליח להתנגד להשפעתו ומחבר את כל שלושת המישורים בפרץ עוצמה.
בכל אחד מספרי הסדרה יהיו במשך הספר פלאשבקים לעבר של דמות מסוימת, דמות זו לא בהכרח תהיה גיבורת הספר, וייתכן אפילו שהיא כבר איננה בין החיים.
מספר ספרשם הספרפלאשבקים ל-1דרך המלכיםקאלאדין2רסיסים של אורשאלאן דאבאר3בעל השבועהדאלינאר קולין4קצב המלחמהאשונאי ואחותה ונלי5רוח ואמתסזת' בן בן ואלאנו
דאלינאר קולין – אחד מהנסיכים-הנעלים של אלת'קאר.
אחיו של המלך גאבילר הנרצח ודודו של המלך הנוכחי אלהוקאר, ולוחם מפורסם.
יכולותיו בשדה הקרב ואכזריותו בעבר הקנו לו את הכינוי "הקוץ השחור".
בסוף הספר השני כובל את אבי-הסער ונהיה לאביר אור, ממסדר 'חרשי הכבלים'.
קאלאדין – שוליית רופא, חייל ועבד משוחרר שהופך לקצין בכיר בצבא האלת'י.
מנהיג את אחד ממסדרי אבירי האור – 'שועטי רוחות', מכונה בפי אנשיו 'מבורך הסער'.
שאלאן דאבאר – בת לבית אצולה ודני זוטר ומתלמדת תחת הדרכתה של ג'סנה קולין, וחברה באחד ממסדרי אבירי האור – 'אורגי אור'.
התחתנה עם אדולין קולין בסוף הספר השלישי.
טורול סאדיאס – אחד מהנסיכים-הנעלים של אלת'קאר וחבר ותיק של דאלינאר וגאבילאר קולין; חבר לברית עם דאלינאר אך בגד בו.
נרצח בסוף הספר השני על ידי אדולין קולין.
מרידס אמראם – לורד בהיר תחת פיקודו של סאדיאס.
בגד בקאלאדין ומכר אותו לעבדות.
שייך למסדר בני הכבוד הרוצה להשיב את אבות הריק, אשר גם המלך גאבילר היה חלק ממנו.
חובר לשנאה ונהרג בסוף הספר השלישי על ידי סלע.
ג'סנה קולין – בתו של המלך שנרצח, ידועה ככופרת בדת הוורינית, וכמלומדת.
משתייכת לאחד ממסדרי אבירי האור – 'קוראי האחרת'.
הפכה למלכה אחרי מות אחיה.
אלהוקאר קולין – בנו של גאבילאר קולין מלך אלת'קאר שנרצח, ואחיה של ג'סנה, ומלך אלת'קאר הנוכחי.
נהרג בספר השלישי על ידי מואש באמצע אמירת "האידיאל הראשון".
אדולין קולין – בנו של דאלינאר, בעל שריון וחרב רסיס ששמה מאיה, ולאחר מכן יורשו של דאלינאר לתואר הנסיך הנעלה.
בעלה של שאלאן מסוף הספר השלישי.
רינארין קולין – בנו של דאלינאר, משתייך לאחד ממסדרי אבירי האור – 'משגיחי אמת'.
הספרן שלו הושחת על ידי סיי אנט.
נאבאני קולין – אמם של ג'סנה ואלהוקאר, אשתו של המלך המת גבילאר, נישאה לאחיו דאלינאר בספר השלישי.
בספר הרביעי קשרה אליה את האחאים, ספרן רב עוצמה של מגדל בירת אבירי האור (אוריתרו), ובכך הצטרפה למסדר 'חרשי הכבלים' של אבירי האור.
סלע – הטבח של גשר 4, מגזע טורפי הקרניים.
הוא לא יכול להילחם עקב התחייבות תרבותית שלו כטורף קרניים.
טפט – מאנשי גשר 4, בעל ידע מסתורי על אבירי האור, הצטרף בהמשך למסדר שועטי הרוחות ונרצח על ידי מואש.
לופן (ה-לופן) – מאנשי גשר 4, גידם לשעבר ואופטימי ללא תקנה, מהרדאז, הצטרף למסדר שועטי הרוחות.
מואש (נקרא על ידי המאזינים וייר, זה אשר משתתק) – מאנשי גשר 4, אדם מריר השונא את המלך על חלקו במות סבו וסבתו.
הרג את המלך אלהוקאר, את ג'זרזה'אלין מלך המבשרים ואת טפט.
התעוור על ידי נאבאני קולין בסוף הספר הרביעי.
סזת' בן-בן-ואלאנו – "חסר האמת משינובאר".
מתנקש רצחני, אשר נשא עימו אבן שכל המחזיק בה נהפך לאדונו עקב אמונתו שהוא חסר אמת.
החזיק באחת מ"חרבות הכבוד", חרבותיהם של המבשרים, שהעניקה לו את כוחותיהם של שועטי הרוחות.
מת ושב לחיים על ידי 'נין' מבשר הצדק, ובכך הצטרף לאחד ממסדרי אבירי האור – 'שוברי השחקים', קיבל מנין חרב מיוחדת, דמוית חרב רסיס, בשם דם-ליל.
סיל – ספרנית כבוד, מקושרת לקאלאדין.
שמה המלא הוא סילפרנה, והיא מכונה הבת העתיקה, כיוון שהיא ספרנית הכבוד האחרונה שנוצרה על ידי אבי הסער לפני בגידת אבירי האור בשבועותיהם.
שקעה בתרדמה למשך שנים רבות לאחר שאביר האור אליו נקשרה נהרג.
אבי הסער מצא אותה ואסר עליה לצאת מבירת ספרני הכבוד למען ביטחונה, אך היא הפרה את הוראותיו ונמלטה על מנת להיקשר לקאלאדין.
תבנית – ספרן שקר/נסתר, המקושר לשאלאן.
גאז – מנהל העבודה של קאלאדין כשהיה איש גשרים.
לאחר מכן נהיה משרת של שאלאן.
ליפט – ילדה אורית ממסדר 'מרקדי הקצוות'.
בעלת יכולת ייחודית שקיבלה מטיפוח להשתמש באור חיים ולא באור סער, וכן להמיר מזון לאור חיים באופן אינסטנקטיבי.
סנדרסון הקדיש לה תת-ספר מיוחד שנקרא מרקדת הקצוות שמתאר את האימונים שעברה עם הספרן שלה.
טארבנג'ניאן – מלכה של קארבראנת', עיר הפעמונים.
אדם המצטייר כשוטה בדרכי הפוליטיקה, אבל מושך בחוטים רבים מאחורי הקלעים.
הטלה עליו קללה שיהיה לעיתים חכם ולעיתים רחמן אבל ככל שהוא יותר חכם הוא פחות רחמן ולהפך החוכמה משתנת מיום ליום והוא יכול להיות חכם מאוד או טיפש.
הוא המנהיג של אגודת הסתרים "הדיאגרמה" שמטרתה העיקרית היא הצלת חלק מהעולם על ידי הקרבה של רובו, הרג את שנאה והחליף אותו בסוף הספר הרביעי.
שנינות – שנינות המלך האלת'י אלהוקאר (ובהמשך שנינות המלכה האלת'ית ג'סנה), הבא והולך כרצונו.
תפקידו הוא להעליב אנשים שהמלך רוצה להעליב, כיוון שאין זה מכבודו של המלך לרדת לרמת עלבונות אישיים.
שנינות הוא למעשה הויד – אדם מסתורי הנע בקוסמיר כולו ומופיע בתחפושות שונות בכל ספרי הקוסמיר.
בספר השלישי מתגלה כי שנינות אינו ממש אנושי אלא יצור עתיק שהתקיים מאות שנים לפני שהמבשרים נולדו, ובספר הרביעי מציין שנאה ששמו של שנינות הוא למעשה סיפנדריוס, והוא יצור עוצמתי שבחר שלא להפוך לאל והעדיף במקום זאת את החופש של יצור המהלך על פני האדמה.
כמו כן, המבשרים ככל הנראה מכירים אותו בשם מידיוס, והוא עצמו מעיד שלא נולד בשם הויד.
בסוף הספר השלישי נקשר לנסתר והפך לאביר אור ממסדר אורגי האור.
ובספר הרביעי מנהל יחסים קרובים עד רומנטיים עם ג'סנה קולין.
אשונאי – נושאת הרסיס האחרונה שנותרה לפרשנדים, לאחר שש שנות מלחמה באלת'ים.
ניסתה לכונן שלום עם דאלינר, אולם היא נכנסה לצורת הסער האלימה כנסיינית בין ההליכים ובפגישתה השנייה עם דאלינר (אדולין בתחפושת) הרסה את התהליך מכיוון שזה שינה את אופייה.
נהרגה במהלך הקרב הסופי במישורים המנופצים על ידי נפילה לתהום לאחר דו-קרב עם אדולין וטביעה בתוך סערת אימים.
רגעים ספורים לפני מותה הפכה לאבירת אור.
ונלי – אחותה של אשונאי והמלומדת הראשית של הפרשנדים, הצליחה לגלות את צורות הסער והזריזות.
לאחר הקרב במישורים המנופצים ותחילת סערת העד, נשבית על ידי שנאה ומשמשת כנואמת לפרשמנים.
נקשרה לספרן והפכה לאבירת אור ממסדר מעצבי הרצון.
אור סער – אם משאירים אבני-חן מחוץ למבנה במהלך סערת אֵימים, הן מתחילות לזרוח באור סער.
אור (סער, חיים וריק) הוא הצורה הנפוצה של השקעה ברושאר.* סְפְּרֶנִים – התגלמויות של מושגים מופשטים או ממשיים ברושאר.
הגוף הפיזי שלהם נמצא בצללולם, בעוד שהטל רוחני שלהם (בצורת אור) מוקרן לעולם הפיזי.
עשרה סוגי ספרנים מסוגלים להיקשר לבני אדם ולהפוך אותם לאבירי אור.
בנוסף יכולים גם ספרני ריק להיקשר לבני תמותה.
פבריאל – הטכנולוגיה ברושאר, מבוססת על כליאת ופיצול ספרנים ופועל באמצעות אבני-חן המכילות אור סער.
מטיל נשמה – פבריאל המסוגל לשנות את מהות החומר מהם עשויים דברים, כגון הפיכת אבן ללחם.
בספר הרביעי מתגלה, שכמו חרבות רסיס, מטילי נשמה הם ספרנים שהתגלמו בצורה הזאת.
חרב רסיס – חרב שיכולה לחתוך כל דבר מת.
כאשר מנסים לחתוך איתה יצורים חיים – היא אינה חותכת אותם, אלא מנתקת את זרימת הנשמה אליהם.
בהמשך מתגלה שחרבות הרסיס היו בעבר ספרנים ש"מתו" – ונשארו בצורת חרב.
ספרנים של אבירי אור ברמה מסוימת יכולים להתגשם כחרב, או כל כלי נשק אחר.
שריון רסיס – שריון חסין וכבד במידה מפתיעה, מתואם לחרבות רסיס.
מצריך אבני חן עם אור סער כדי לפעול.
דברים מועטים ביותר יכולים לחדור דרכו.
השריון עושה את הלובש אותו חזק ומהיר מאוד.
שריון הרסיס מסוגל לתקן את עצמו.
בהמשך מתגלה שהוא עשוי מקבוצות ספרני רוח (לפחות במקרה של כובל סער) המתקשרים לאבירי אור ברמה גבוהה.
האבירים יכולים לקשור אליהם ספרני רוח וליצור שריון ולשלוט בו, בצורה שלו, ואף להלביש אותו על אחרים בכוח רצונם.
חרבות הכבוד – עשר חרבות רסיס ייחודיות.
כבוד יצר אותן והעניק אותן למבשרים.
כל המחזיק באחת מהן מסוגל להשתמש בפרצים הייחודיים לחרב הזאת במידה מוגבלת (אך צורך יותר אור סער מאביר אור).
במידה ומבשר מחזיק בחרב הכבוד שלו, אז הוא מסוגל להשתמש בפרצים הללו בצורה מלאה.
כבוד (טאנבאסט) – אחד מאלי רושאר.
אדון הכל והאל במיתולוגיה הוורינית.
יצר את המבשרים על מנת להביס את אבות הריק.
ברא את הספרנים, ואת חרבות הכבוד.
יצר יחד עם טיפוח את האחאים ותשעה מתוך עשרת הפרצים.
יצר את פרץ ההדבקה לבדו.
ברא את אבי הסער והפך אותו ליורשו.
אור הסער הוא האור הייחודי לו.
אבי הסער – ספרן רב עוצמה, החזק ביותר ברושאר.
נוצר על ידי כבוד והוא מעין צל שלו, חיקוי של כבוד.
הוא מתגלם בסערת האימים, ומסוגל ליצור ספרנים.
שנאה (רייס, טארבנג'ניאן) – אחד מאלי רושאר.
במקור היה האל של בני האדם באשין, עולמם המקורי של בני האדם.
כאשר אשין נחרבה, הוא עבר איתם לרושאר.
בני האדם בגדו בו ועברו לסגוד לכבוד, ובתגובה הוא הפך לאל של המזמרים.
רצח את כבוד, והוא האנטיגוניסט הראשי בסדרה.
אור הריק הוא האור הייחודי לו.
טיפוח – אחת מאלי רושאר.
יצרה את האחאים יחד עם כבוד ויצרה יחד איתו תשעה מתוך עשרת הפרצים.
יצרה את שומרת הלילה כצל שלה בדומה לאבי הסער וכבוד.
אור חיים הוא האור הייחודי לה.
שומרת הלילה – ספרן רב עוצמה.
נוהגת לתת משאלות לבני אדם המבקשים אותן, יחד עם קללה הנלווית אליהן, במקרים חריגים טיפוח נותנת את המשאלות והקללות בעצמה.
האחאים – ספרן רב עוצמה.
הוא התגלמות מגדל העיר אורית'ירו, בירת אבירי האור, והוא אחד מספרני העל ההופכים את בני האדם הנקשרים אליהם לחרשי כבלים, כמו אבי הסער ושומרת הלילה.
נקשר לנבאני קולין בסוף הספר הרביעי.
המבשרים – עשר דמויות מהמיתולוגיה הוורינית.
לפי המסופר הם הקימו את מסדרי אבירי האור, בהמשך מתגלה שהספרנים יצרו את המסדרים על פי אופי המבשרים, מתוך רצון לחקות את מעשיו של כבוד.
אבירי האור – עשרה מסדרים של אנשים בעלי כוחות, אשר נאמר שבגדו בבני האדם, ונטשו אותם.
אבות הריק – אויביהם המרכזיים של המבשרים ושל אבירי האור.
בספר השלישי מתגלה שהכינוי שויך בעבר לבני האדם שפלשו לרושאר.
האדוקים – כהני הדת הוורינית, שמחולקים למסדרים שונים הנקראים "אדיקויות" אינם יכולים להחזיק רכוש והם עצמם רכוש של נסיך נעלה וכדומה אינם מתחתנים ואין להם הבדל מעמדי לפי צבע עיניים גם הגברים יודעים לכתוב ולקרוא.
בני הכבוד – מסדר שהמלך גאבילר והלורד אמראם השתייכו אליו.
מנסים להשיב את אבות הריק מתוך אמונה שזה יחזיר גם את אבירי האור.
הדיאגרמה – קבוצת אנשים השייכת למלך טארבנג'ניאן, ומנסים להציל את העולם על פי הדיאגרמה – תוכנית שהגה וכתב המלך טארבנג'ניאן ביום החכם ביותר שלו, המיועדת להתמודדות עם החורבן, ובה חזה את העתיד לקרות.
בתקופת המבשרים רושאר נשלטה ידי ברית של עשר מדינות הידועות כממלכות הכסף: אלת'לא, נטנטן, ת'אלאת', באלאב, רישיר, מאקאבאקאם, סילא טאליס, איריא, שין קאק ניש, ואימיא.
בעידן הבדידות, בעקבות עזיבתם של המבשרים והבגידה של אבירי האור, הממלכות הללו התפלגו לממלכות קטנות יותר שבהן:
יבשת רושאר מאוכלסת על ידי בני אדם בעלי מאפיינים שונים, לבד מן הפרשנדים, שהם גזע שונה לחלוטין.
ת'אילנים – ילידי מדינת-האי ת'אילניה.
הת'אילנים הם סוחרים מפורסמים ונודדים ברחבי היבשת ומחוץ לארצם במסעות מסחר.
יש להם גבות ארוכות שהם מעצבים למניפה או שמים מאחורי האוזניים.
אלת'ים – ילידי אלת'קאר, אחת מארבע המדינות המאמינות בוורניזם.
התרבות האלת'ית מעריכה לוחמה ויש לאלת'קאר היסטוריה צבאית עשירה.
האלת'ים גבוהים והם בדרך כלל בעלי עור שזוף ושיער כהה.
וודנים – ילידי ג'אה קבד, אחת מארבע המדינות המאמינות בוורניזם.
וודנים בדרך כלל בעלי עור חיוור ושיער אדמדם, קרובים מבחינה גנטית לטורפי הקרניים.
נטנטנים – ילידי נטנטן, חיים בנטנטן החדשה – אחת מארבע המדינות המאמינות בוורניזם.
לנטנטנים בדרך כלל יש עור כחלחל.
אונקלאקי (טורפי הקרניים) – קבוצה אתנית שמקורה בהרי טורפי הקרניים שבג'אה קבד.
'טורפי הקרניים' הוא למעשה מונח המשמש גזעים אחרים ומקורו בתפריט של טורפי הקרניים שכולל קרניים, שיניים, טפרים וקונכיות של בעלי חיים – מאכלים שהם מחשיבים כמעדן.
יש להם שיער אדום ועור כהה.
האונקלאקי גבוהים מאוד – יותר משני מטרים.
האונקלאקי בעלי תרבות ושפה שונים מאוד משאר התרבויות ברושאר.
מזמרים (פרשנדים, פרשמנים, אבות ריק, מאזינים) – גזע לא אנושי.
הם בעלי עור אדום, שחור או לבן שמכוסה בדפוסים בצבעים הללו, שייחודיים לכל מזמר.
קבוצה אחת המכונה בפי בני האדם פרשנדים נתפסת על ידי גזעים רבים אחרים כפראים בגלל התרבות העתיקה שלהם, למעשה הם קוראים לעצמם "מאזינים" בגלל הקשר הרב שלהם למוזיקה.
במהלך עלילת הסדרה, הפרשנדים נמצאים במלחמה עם האלת'ים במישורים המנופצים, אשר התחילה כאשר הפרשנדים נאלצו לשלוח מתנקש שיהרוג את מלך האלת'ים על מנת שלא יחזיר את אליהם העתיקים והמרושעים.
המזמרים משתמשים בספרנים כדי להשתנות לצורות שונות, כל אחת עם מטרה ושימוש ייחודיים המגיעים עם סט יכולות.
הצורות אלה גם משנות את המראה של המזמרים המשמשים, למשל צורת הקרב שעושה את המזמר יותר חזק, ובעל חשיבה של חייל, בעוד שצורת העבודה מאפשרת להם להיות יציבים יותר כדי לבצע עבודה פיזית.
בעבר היו להם צורות רבות ומגוונות, אך המאזינים איבדו את רובן כאשר זנחו את אליהם.
הצורות שנשארו להם ושהם גילו מחדש כוללות בין השאר את צורות הפועל, קרב, זיווג, זריזות, סער (אבות הריק) וטיפשות.
המזמרים מתקשרים באמצעות שירים ומקצבים בראשם.
קבוצה אחרת נקראת פרשמנים, ועד סוף הספר השני היא כוללת את רוב המזמרים ברושאר.
הקבוצה הזאת הם מזמרים שנלחמו כאבות ריק בבני האדם, ובני האדם על מנת לנצחם, שעבדו את מוחם והכו אותם לעבדים שאינם מסוגלים לחשוב באופן צלול.
יצירתה של סערת העד על ידי המאזינים שחררה את מוחם והם הפכו לאבות הריק, קבוצה המשרתת את שנאה ומטרתה להביס את בני האדם.
יחידת העילית של אבות הריק הם המאוחדים, קבוצת מזמרים שמסרו את נשמתם לשנאה ובכך זכו לאלמוות, כך שכל פעם שהם נהרגים הם חוזרים על ידי כך שרוחם משתלטת על גוף של מזמר פשוט, המאוחדים מחזיקים בצורות הכוח שהעניק להם שנאה וכל קבוצת מאוחדים מסוגלת להשתמש בפרץ אחר.
שינים – ילידי שינובאר, יש להם יש עור לבן וראש קירח, בעיניים שלהם אין את קפל העפעף (בניגוד לגזעים האחרים) ולכן הם נתפסים בידי העמים האחרים כבעלי תווי פנים משונים או ילדותיים.
השינים נמוכים יותר מרוב הגזעים האחרים – מטר וחצי בממוצע בערך.
אזישים – ילידי אומת אזיר, האזישים בעלי עור ושיער כהים.
חלק גדול מהסדרה מתמקדת באנשי אלת'קאר וג'אה קבד.
שתי האומות האלה בעלות מערכת פיאודלית שמחלקת את האנשים לסולם מעמדות שמבוסס על צבע העיניים – בהירי העיניים מתחלקים למעמדי הדאהן, ומתחתיהם נמצאים בהיררכיה כהי העיניים בסולם הנאהן.
בעלי מעמד הנאהן נעים בין עבדים בנאהן העשירי, ועד לאזרחים מלאים בעלי זכות לנסוע ממקום למקום בנאהן הראשון והשני.
עשרת המבשרים כרתו ביניהם ברית שבועה להתענות בתופת, על מנת למנוע מאויביהם להיוולד מחדש.
אך בכל פעם שאחד מהם בורח מהתופת, גם האויבים משתחררים.
לאחר תקופת עינויים ארוכה, תשעה מהמבשרים בגדו במבשר העשירי, והותירו אותו להתענות בתופת לבדו.
אבירי האור הם בני אנוש שנקשרו לספרנים.
אבירי האור נחלקו לעשרה מסדרים, כך שלכל מסדר מבשר פטרון, סוג שונה של ספרנים, ושתי כבילות (כוחות).
אחת הכבילות חופפת עם המסדר שלפני, ואחת עם המסדר שאחרי.
בניגוד למבשרים, שכוחותיהם הייחודיים להם היו תלויים בכלי הנשק הייחודיים שהחזיקו (חרבות הכבוד), כוחותיהם של אבירי האור נבעו מהאידיאלים אליהם הם התחייבו (השבועות), ומהקשר בינם לבין הספרנים שנקשרו אליהם.
האידיאל הראשון שכל אבירי האור מתחייבים אליו הוא זהה: "חיים לפני מוות, כוח לפני חולשה, מסע לפני יעד".
ישנם מסדרים בהם אין צורך באידיאלים נוספים, והאידיאל הראשון, אידיאל האור, מאפשר להם גישה מלאה לכוחות המסדר שלהם (הפרצים), וישנם מסדרים שהגישה אל הפרצים ואל הכוחות השונים של אבירי האור (כולל חרב הרסיס ושריון הרסיס), תלויה במספר האידיאלים אליהם התחייבו חברי המסדר.
לדוגמה, מסדרי שועטי הרוחות, שוברי השחקים, קוראי האחרת, חרשי הכבלים, מעצבי הרצון ומרקדי הקצוות כוללים שבועות נוספות מעבר לאידיאל האור, לעומתם מסדר אורגי האור אינו כולל שבועות נוספות, אלא רק מחייב אמירת אמת כלשהי בעלת משמעות באופן חד פעמי.
+מסדרפטרוןכוחותסוג הספרניםחברים ידועים במסדראידיאלים מעבר לאידיאל הראשון המשותף (אידיאל האור)שועטי הרוחותג'זרזה'אלין (ג'זריאן, יזריזה, יאזיר) מבשר הכבודהדבקה, כבידהספרני כבודקאלאדין, טפט, לופן, לין, סיגזיל, כל חברי גשר ארבע מלבד רינארין, רליין, דאביד וסלע.
"חיים לפני מוות, כוח לפני חולשה, מסע לפני יעד".
"אגן על אלה שאינם יכולים להגן על עצמם".
"אגן על אלו שאני שונא...
(ישנו בדר"כ המשך התלוי בדובר)".
"אני מקבל את זה שיהיו אנשים שלא אוכל להגן עליהם".שוברי שחקיםנאלאנ'אלין (נאלן, נין, נייל) מבשר הצדקכבידה, חלוקהספרנים נעליםסזת', נאלאן, הלארן "אני נשבע לרדוף אחר הצדק, לתת לו להוביל אותי עד שאמצא אידיאל מושלם יותר".
"אני נשבע לפעול על פי (חוק או רצון אדם מסוים).
הפיכה לחוק עצמו.אבות אבקצ'אנאראנאץ' (צ'אן-א-ראץ', צ'אנה)חלוקה, שחיקהספרני אבקמלאטהמרקדי קצוותודלדו (ודל)שחיקה, קידמהספרני טיפוחליפט, גודקה"אני אזכור את אלה שנשכחו".
הבלתי עשויים הם תשעה ספרנים אדירים בעלי רמת מודעות משתנה, משרתיו של שנאה.
לפי חשד של שאלאן בעבר היו בני אנוש.
+שםיכולתיליג נאר "רוח ההרס".נותן את כל עשר הכבילות ליצור שבולע את האבן שבה הוא כלוא.סיא אנאט "לוקחת הסודות"משחיתה ספרנים ומשנה אותם, לא תמיד עם כוונה.
הופקדה על ידי שנאה לשמור על שער השבועה בקולינאר ולהרוג את כל מי שיעבור בו, אם כי בגדה בו ובמקום להרוג את שאלאן, קאלאדין ואדולין היא העבירה אותם לצללעולם.
לא בהכרח רעה.נרגאולמשרה תאוות קרב.
זמן רב שכן באלת'קאר והעניק ללוחמים האלת'ים את "להיטות הקרב" האופיינית להם.
נכלא באבן חן על ידי דאלינר קולין.מואלךמעניק לאנשים הצצות לעתיד, לרוב לקראת מותם, מה שנתפס לרוב כ"קדחת מוות".
חסר מודעות.אשרטמרן "לב המשתה"מפיץ תאוות תענוגות.
חסר מודעות.רי-שפיר "אם חצות"יוצרת מפלצות העשויות מצל ושמן הנקראים "מהויות חצות".
חיקויים אפלים לדברים שראתה או ספגה את תוכה.בא-אדו-מישראםמעניקה צורות של כוח, ככל הנראה חכמה ביותר, והמפקדת של האויב, כליאתה גרמה לשעבוד מוחם והפיכתם לעבדים של כל המזמרים מלבד המאזינים (פרשנדים).דאי-גונרת'יס "הדייג השחור"לא ידוע.צ'מואריש "אם האבק"לא ידוע
המאוחדים הם קבוצת מזמרים בני אלמוות המחולקים לתשע קבוצות, אחת לכל פרץ.
שנאה הפך את המאוחדים לבני אלמוות על ידי כך שכל פעם שמאוחד נהרג הוא חוזר בכך שהוא משתלט על גופו של מזמר.
לכל אחד מתשעת סוגי המאוחדים יש פרץ יחיד (בניגוד לשניים לכל מסדר אבירי אור), בו הם שולטים באופן מלא.
כל חזרה לחיים של המאוחדים שורפת את נשמתם יותר, עד שבשלב מסוים הם משתגעים ואינם מתקשרים באופן בסיסי עם סביבתם.
רשימה חלקים של המאוחדים והפרצים שלהם:
אין קבוצת מאוחדים המשתמשים בפרץ ההדבקה כיוון, לדברי אחת מהמלומדות שלהם, שהדבקה אינה פרץ אמיתי, כיוון שאינה משותפת לכבוד ולטיפוח.
באוקטובר 2016, זכויות יקום הקוסמייר כולו נקנו על ידי DMG Entertainment.
פטריק מלטון ומרקוס דנסטן נשכרו כתסריטאים.
מייסד DMG, דן מינץ, ייצר את הסרט, כאשר סנדרסון וג'ושוע בילמס משמשים כמפיקים בפועל.
כרגע אין תאריך יציאה לאור צפוי.
ב-2 במרץ 2018 שוחרר משחק VR בשם "דרך המלכים: הבריחה מהמישורים המנופצים" (The Way of Kings: Escape the Shattered Plains) על ידי Arcturus VR.
גנזרנדורף (גרמנית: Gänserndorf) הוא מחוז במזרח מדינת אוסטריה תחתית שבאוסטריה.
מרקגרפנויסידל נויסידל אן דר צאיה
גֶנֶט הילדה מאתיופיה (בשוודית: Gennet bor i Etiopien) הוא ספר ילדים, ה-12 מסדרת "ילדי העולם".
העלילה של הספר נכתבה על ידי .
הספר יצא לאור בשוודיה ב-1967. הוא תורגם לעברית על ידי מירה מאיר ויצא לאור בהוצאת ספרית פועלים ב-1970 תחת השם גֶנֶט הילדה מאתיופיה.
גנט בת שבע ומתגוררת באתיופיה שבאפריקה.
פירוש שמה באמהרית הוא "גן עדן".
גנט רוכבת על סוסים ומדברת אמהרית, היא גרה בבית עם גג עגול עשוי עשב שנקרא טוקול.
גנט אוהבת לאכול אינג'רה עם רוטב חריף.
לגנט יש חברה טובה דסטה, הן משחקות יחד כל הזמן ומביאות מים בכדים קטנים מהפלג.
טדסה הוא אחיה הגדול של גנט, הוא עוזר לאבא במשק ויוצא למרעה לאסוף את כל הפרות.
יום אחד ממו, אחיה הקטן של גנט זחל החוצה, נחש ארסי הכיש את התינוק ואבא ודסה לא בבית.
גנט נשלחת להביא את הרופא.
בדרכה היא נתקלת בלהקת קופים רעשנית, היא מגיעה לאגם עם אלפי פלמינגו.
היא מגיעה לפלג ולא יודעת היכן לחצות אותו, אמא אמרה לה שאם היא לא יודעת את הדרך לא לפחד לשאול.
רועה הפרות מראה לה את המקום בו אפשר לחצות את הפלג.
היא פוגשת בדרך ילדים ולהקת פרסים על עץ שיטה.
תחת עץ הבאובב היא פוגשת אנשים שאומרים לה כי הרופא אינו רחוק, פטרוס מורה הכפר עוזר לה למצוא את ביתו של הרופא.
הרופא לוקח תרופות לתינוק ואת הג'יפ והם נוהגים מהר מהר לכפר.
הרופא נותן לממו את התרופה וממו מבריא.
אז סבא בא לביקור וכשהוא שומע על המעשה של גנט הוא אומר לה כי היא יכולה לבקש כל מה שהיא רוצה.
גנט מבקשת שמלה צהובה והרבה חרוזים.
אבא לוקח את גנט לשוק על גבי הסוס היא קונה חרוזים בהרבה צבעים לחברתה דסטה ושמלה צהובה כמו שרצתה עבורה.
"גנט הילדה מאתיופיה" הוא הספר השנים-עשר מתוך 15 הספרים מהסדרה "ילדי העולם".
את התמונות בסדרת הספרים צילמה חנה ריבקין-בריק.
הספר הראשון בסדרה "אלה-קרי הילדה מלפלנד" נכתב על ידי אלי יאנס.
תשעה מספרי הסדרה, ביניהם "נוריקו-סאן הילדה מיפן" ו"סיאה הילדה מאפריקה" נכתבו על ידי הסופרת אסטריד לינדגרן.
הסופרת השוודית כתבה את העלילה של הספר "גנט הילדה מאתיופיה", כמו גם את העלילה של הספר "סלימה, הילדה מקשמיר".
לצורך יצירת הספר טסו חנה ריבקין-בריק ופורסברג יחד עם בעלה של פורסברג לאתיופיה.
הספר צולם בינואר 1967 בכפר קופלה .
הצילומים בכפר ארכו 3 ימים בלבד ומאוחר יותר צילמה ריבקין-בריק תמונות נוספות בדרך לדירה דאווה.
היא גם ביקרה באדיס אבבה במהלך ביקורה באתיופיה.
עם תום הכנת הספר התייעצו השתיים עם אסטריד לינדגרן שכתבה את הספרים הקודמים בסדרת "ילדי העולם" והייתה עורכת בהוצאה לאור בה יצאו הספרים בשוודיה.
הספר יצא לאור ב-1967 בהוצאת Rabén & Sjögren השוודית שפרסמה את כל סדרת "ילדי העולם".
הספר תורגם לאנגלית, דנית וגרמנית.
הוא יצא לאור בארצות הברית בהוצאת מקמילן ב-1968. בישראל יצא הספר בתרגומה של מירה מאיר בהוצאת ספרית פועלים ב-1970 תחת השם גנט הילדה מאטיופיה.
הספר זכה להצלחה גדולה בישראל ויצא במספר מהדורות, החמישית ב-1978. הוא הפך לספר לימוד בבתי הספר, פורסמה עליו חוברת דפי עבודה לתלמידים ומדריך למורים בשם "באתיופיה עם גנט וכל השאר".
מהדורה מחודשת יצאה ב-1984. מהדורה מחודשת נוספת יצאה ב-2016 בהוצאת הקיבוץ המאוחד.
הספר קיבל ביקורות חיוביות בישראל, על צילומיה היפים של ריבקין - בריק של נופיה של אתיופיה, על העלילה ועל ההנגשה של המנהגים המקומיים והאווירה לילדים בישראל.
גֵּנֵטִיקָה היא ענף במדעי החיים העוסק במחקר של גנים, תורשה, והמגוון הגנטי באורגניזמים.
גנטיקה נחשבת בעיקר לתחום בתוך הביולוגיה, אך פעמים רבות מחקרים גנטיים מצטלבים עם מחקרים בתחומים אחרים של מדעי החיים, ויש קשר הדוק בין הגנטיקה לבין מערכות מידע.
אבי הגנטיקה המודרנית הוא נזיר אוגוסטיני בשם גרגור מנדל, שחי ופעל בשלהי המאה ה־19. מנדל חקר "הורשת תכונות", שהן הדפוסים והתבניות שבהן תכונות עוברות מהורים לצאצאים.
הוא הבחין בכך שאורגניזמים (צמחי אפונה) יורשים תכונות במנות בדידות של "יחידות תורשה".
מונח זה, שעדיין נמצא בשימוש, הוא הגדרה עמומה של מה שידוע היום כגן.
הורשת תכונות ומנגנוני הורשה מולקולריים של גנים הם עדיין תחומי מחקר חשובים בגנטיקה גם במאה ה־21. עם זאת, במשך השנים הרחיבו הגנטיקאים את תחום פעילותם, והחלו לחקור גם את התפקוד ואת ההתנהגות של הגנים בתנאים שונים וכן את הפעילות ההדדית של הגנים ברמה התאית וברמת האורגניזם כולו.
המבנה, התפקוד, הגיוון, והתפוצה של גנים נחקרים בהקשר התאי, בהקשר של האורגניזם השלם (יחסי דומיננטיות לדוגמה), ובהקשר של אוכלוסיית אורגניזמים נתונה.
ההתפתחויות המודרניות בגנטיקה הקלאסית הובילו ליצירתם של מספר תחומי משנה, ובהם אפיגנטיקה וגנטיקה של אוכלוסיות.
אף שבתחילה חקר מנדל צמחי אפון, כיום הגנטיקה עוסקת במחקר של יצורים מכל שלוש העל ממלכות.
התהליכים השונים שנחקרים בגנטיקה מתרחשים באופן התלוי לעיתים בתנאי המחיה של האורגניזם, והשילוב בין התורשה לסביבה הטבעית משפיע על תכונותיו של האורגניזם כך שאין בהכרח קשר ישיר בין הגנוטיפ (הרכב הגנים) לפנוטיפ (אופן ההתבטאות של התכונות) של האורגניזם.
הסביבה הפנימית או החיצונית של התא או האורגניזם עשויה לגרום להתבטאות או להשתקת גנים.
דוגמה לכך היא זוג זרעים של אותו קלח תירס, שאחד מהם ממוקם באקלים ממוזג ואחד באקלים צחיח.
מבחינת ההרכב הגנטי שלהם גובה הצמחים אמור להיות אותו דבר בקירוב, אך בפועל הצמח שנבט באקלים הצחיח לא יהיה קרוב בגודלו לגודל הצמח שגדל באקלים הממוזג, וזאת עקב מחסור במים ובנוטריינטים בסביבתו הקרובה.
המידע הגנטי מצוי ברוב האורגניזמים במולקולת DNA בצורות שונות (בעיקר כרומוזומים), וקיים מספר קטן של וירוסים שבהם המידע אצור במולקולת RNA.
רוב המחקר בגנטיקה נסוב סביב הניסיון להסביר את השפעתם של הגנים על הפנוטיפים ואת השפעתם של הגנים על אוכלוסיות.
ביולוגיה מולקולרית היא המדע שצמח כתוצאה מהאיחוד בין ביוכימיה וגנטיקה ועוסק בחקר היסודות המולקולריים של תהליכי השכפול, שעתוק ותרגום של החומר התורשתי.
גנומיקה הוא תחום חדש יחסית, שצמח בד בבד עם ההתקדמות הטכנולוגית שאיפשרה את התיעוד הרצוף של גנומים שלמים (גנום האדם, גנום העכבר, גנום האורז ועוד).
תחום זה עוסק בניסיון לאתר תבניות של גנום החוזרות על עצמן בכל הפרטים של מין מסוים, ובכך מאפיינות אותו.
תחום מדעי זה כולל גם את הענף המדעי הצעיר, ביואינפורמטיקה, שמשלב בין מדעי המחשב והביולוגיה במטרה לנתח באמצעות מחשב את הכמות הגדולה של המידע הביולוגי.
אפיגנטיקה הוא התחום העוסק בחקר תכונות מורשות שאינן קשורות באדיקות לרצף ה-DNA.
התופעה האפיגנטית המוכרת ביותר היא תופעת המתילציה, בה הוספה והסרה של קבוצות מתיל כימיות ל-DNA, לרוב ברצפי CG (על האות C) משפיעה על התבטאותם של גנים.
כמו כן ידועה תופעת האצטילציה, בה מתרחשת הוספה של קבוצות אצטיל כימיות על היסטונים (קומפלקסים חלבוניים המעורבים בארגון מבני של ה-DNA).
בתחום האפיגנטיקה כיום, רב הנסתר על הנגלה.
פרויקט גנום האדם אינו נוגע כלל להיבטים האפיגנטיים של הגנום.
גנטיקה של תכונות מורכבות הוא תחום המשלב גנטיקה וסטטיסטיקה בניסיון לאתר גורמי מחלה גנטיים, אשר תרומתם לאפקט המחלה קטנה.
כיום ידוע שרוב התכונות הגנטיות הן תכונות מורכבות, (נקראות גם כמותיות), הנקבעות על ידי מספר גנים יחד ומראות דפוס הורשה מורכב.
ציטוגנטיקה היא תחום בביולוגיה המגשר בין הגנטיקה והביולוגיה של התא (ציטולוגיה).
הבסיס התאורטי למדע הגנטיקה הונח על ידי הנזיר גרגור מנדל באמצע המאה ה-19. לפני מנדל שלטה גישת המיזוג והערבוב, שלפיה הצאצא הוא בעל תכונות שמהוות את ממוצע תכונותיהם של הוריו.
לפיכך, זיווג של פרח לבן באדום ייתן צאצא ורוד.
מנדל הראה כי התכונות לא מורשות כערבוב תכונות ההורים, אלא כצירוף של גנים שונים.
כיום מוסבר "ערבוב" תכונות כפעילות של גנים שונים הפועלים בצורה מרוכבת.
תאוריה נוספת שהייתה מקובלת באותה התקופה, אותה ניסח ז'אן-בטיסט דה לאמארק, הייתה שניתן להוריש תכונות נרכשות.
כיום ידוע שהמידע התורשתי נישא על חומצות גרעין מסוג (DNA (deoxyribonucleic acid או (RNA (ribonucleic acid במספר וירוסים.
מוטציות – שינויים ב-DNA – יכולות לשנות את התכונות של יצור שבו התרחשו וכן יכולות לעבור בתורשה במקרה שהן מתחוללות בתאי המין שלו.
בגנים מקודד מידע לסינתזה של חלבונים, שלהם השפעה מרכזית על הפנוטיפ של האורגניזם.
בשנת 1865 פרסם המדען והנזיר האוגוסטיני הצ'כי גרגור מנדל מאמר שבו תיאר תבניות תורשה של מספר תכונות באפונות גינה, והראה כי קיימת חוקיות סטטיסטית בהורשת התכונות.
למרות שלא כל התכונות שנבדקו מאופיינות בעקרון ההורשה המנדלי, עבודתו של מנדל הדגימה את החשיבות שביישום הסטטיסטיקה בחקר התורשה.
חוקי התורשה של מנדל הגדירו את עקרונות התורשה שמצא: חוק ההפרדה (החוק הראשון), לפיו כל אורגניזם מכיל שני פקטורים ומוריש לכל צאצא פקטור יחיד, וחוק ההתפלגות העצמאית, לפיו פקטורים בעלי מאפיינים שונים מחולקים בין הגמטות בלי תלות של אחד במשנהו.
אחת השיטות שפיתח מנדל היא הכלאת מבחן ניסוי שבעזרתו ניתן לקבוע את הגנוטיפ של יצור בעל פנוטיפ דומיננטי.
מאז ועד היום נבנו מודלים מורכבים יותר של תורשה.
מנדל הגדיר את המונח 'אלל' כיחידת הבסיס של התורשה.
במרוצת השנים החל השימוש במונח גן כמונח נרדף למונח 'אלל' כפי שהגדירו מנדל בשעתו, בעוד שהמונח 'אלל' החל לציין את צורת ההופעה של גן מסוים (לדוגמה: פרווה שחורה/פרווה לבנה).
פריצת הדרך של מנדל וחשיבות עבודתו לא הוכרו בעודו בחיים, ורק לאחר מותו מספר חוקרים שעסקו בתחום גילו אותה.
המדען האנגלי ויליאם בטסון תרם להפצת רעיונותיו של מנדל, והוא טבע את המונח "גנטיקה" ב-1905.
לאחר גילויה מחדש של עבודתו של מנדל ניסו מדענים לקבוע מהו החומר בתאים האחראי לתורשה.
ב-1911, על סמך תצפיות בזבובי פירות (דרוזופילה), הציע הגנטיקאי האמריקאי תומאס הנט מורגן כי גנים נמצאים בכרומוזומים.
ב-1913 השתמש אחד מתלמידיו אלפרד סטורטוונט בתכונה של תאחיזה כדי להוכיח שגנים מסודרים בצורה ליניארית על גבי הכרומוזום.
אף על פי שידעו כי גנים נמצאים על גבי כרומוזומים, לא היה ידוע מהו החומר התורשתי.
ב-1928 הרופא והגנטיקאי האנגלי פרדריק גריפית' גילה שחיידקים יכולים להעביר חומר תורשתי בתהליך שנקרא טרנספורמציה, גילוי שהיה לאחת מאבני היסוד של הגנטיקה המולקולרית.
בניסוי גריפית' חיידקים מתים העבירו חומר גנטי שגרם ל"טרנספורמציה" של חיידקים חיים אחרים.
16 שנה לאחר מכן, ב-1944 בניסוי איוורי-מקלאוד-מקארתי זיהו החוקרים כי המולקולה האחראית לטרנספורמציה היא ה-DNA (deoxyribonucleic acid).
ניסוי הרשי-צ'ייס ב-1952 הדגים את חשיבותו של ה-DNA (ולא של חלבון) כחומר תורשתי של נגיפים המדביקים חיידקים, ובכך אישש את הרעיון כי DNA הוא החומר התורשתי.
ב-1953 קבעו ג'יימס ווטסון ופרנסיס קריק את מבנה ה-DNA, על סמך עבודת קריסטלוגרפיה בקרני רנטגן שנעשתה על ידי רוזלינד פרנקלין ומוריס וילקינס.
לאחר גילוי מבנה ה-DNA נעשו מאמצים לקבוע כיצד משפיע ה-DNA על התהליך של ייצור חלבונים.
התברר כי ה-DNA משמש כתבנית ליצירת mRNA (RNA שליח), המתורגם לרצף של חומצות אמינו המרכיבות חלבון.
הכללים על פיהם מתורגם ה-mRNA לחומצות אמינו מוגדרים כקוד הגנטי.
הבנת הבסיס המולקולרי לתורשה הביאה למחקרים רבים בנושא.
בין הפיתוחים החשובים בתחום היו פיתוח של ריצוף DNA על ידי פרדריק סנגר ב-1977, ושל שיטת ה-PCR ב-1983 על ידי קארי מוליס.
גנטאים (שם מדעי: Gnetophyta) היא מחלקה של צמחים וסקולריים חשופי זרע הכוללת 3 סוגים: שרביטן, ולויטשיה וגנטיים.
השרביטן נפוץ באירואסיה מספרד ועד הרפובליקה העממית של סין, צפון אפריקה, ארצות הברית וצפון מקסיקו, הרי האנדים ודרום אמריקה הדרומית.
הגנטיים נפוץ באמריקה הטרופית, מערב אפריקה, הודו, דרום-מזרח אסיה, גינאה החדשה ואיי האוקיינוס השקט.
סוג שרביטן (Ephedra) בו 60 מינים.
סוג גנטיים (Gnetum) - בו 40 מינים.
גַנֵּי הָדָר הוא יישוב כפרי קהילתי באזור השפלה כ-4 קילומטר ממזרח לעיר רחובות המשתייך למועצה אזורית גזר.
גני הדר נמצא דרומית לקיבוץ נען וצפונית למושב רמות מאיר.
את היישוב חוצה כביש 4233 מצפון לדרום.
גני הדר מערב נמצא ממערב לכביש זה וגני הדר מזרח - ממזרחו.
אדמות היישוב גני הדר, 2,000 דונם, נרכשו מערביי נענע בשנת 1927 על ידי קבוצת יהודים מניו יורק ופילדלפיה אשר התאגדו בראשותו של ד"ר מאיר רוזוב, מנתח פה ולסת נודע אשר לימד באוניברסיטת ניו יורק והיה פעיל במוסדות הקהילה היהודית בעיר.
בתקופת מלחמת העולם הראשונה היה רוזוב ממקימי חברת "אחוזת ציון".
בשנת 1926 ביקר לראשונה בארץ ישראל ובחן את האפשרויות להשקיע בה באמצעות יזמות חקלאיות.
הוא קשר קשרים עם מנהיגי ההתיישבות העובדת.
הקבוצה שמה לה למטרה לגאול קרקעות בארץ ישראל, לטעת פרדסים ולגור במקום.
הקבוצה החקלאית נתנה שם ליישוב העתיד לקום במרכז שטחי הפרדסים של ארבע הקבוצות - הקבוצה החקלאית רוזוביה ("Rosofia Agricultural Group").
שנתיים אחר כך הרחיבו והוסיפו לשם היישוב את גני הדר.
חברי האגודות "גן הדר א'", "גן הדר ב'", "פרי הדר" ו"תל הדר" (רעים) החליטו לקרוא את נקודת היישוב השכן רמות מאיר על שם נשיאם לאות הוקרה על פעולתו הנאמנה להתיישבות יהודים באדמות הארץ.
עם רכישת האדמות על ידי קבוצת גן הדר החלו בנטיעות וחפירת בארות מים.
בנובמבר 1930, קבוצה של הנוער העובד והלומד אשר מנתה ארבעים ושניים נערים ונערות, שהייתה באותה העת עם מייסדי גבעת ברנר, עלתה להתיישב בסמיכות מכיוון שחבריה קיבלו עבודה בגני הדר בנטיעות, חפירת בארות ושמירה.
גני הדר הוא היישוב הראשון שהוקם בתחום המועצה האזורית גזר.
היישוב מוגדר כיישוב קהילתי כפרי ואדמותיו פרטיות.
השר ישראל גלילי מקיבוץ נען השכן הוביל מהלך במוסדות התכנון לשינוי ייעוד הקרקע של גני הדר מייעוד לבנייה לייעוד חקלאי.
אנשי היישוב התארגנו ופנו לבית המשפט הגבוה לצדק, ולאחר עשר שנות התדיינות נפסק שהיישוב ימשיך להתקיים.
בעקבות כך, היחסים בין תושבי היישוב לתושבי קיבוץ נען היו מנוכרים במשך מספר שנים.
בשנת 1985 אושרה תב"ע גז/1/13 (קדמה לה תב"ע גז/13) אשר הסדירה את אופיו של היישוב ונתנה אור ירוק לתנופת בינוי וחידוש של היישוב במהלך סוף שנות השמונים ובשנות התשעים.
חלק קטן מתושבי היישוב מתפרנס מחקלאות ורובו ממקצועות חופשיים.
גני איילנד או גני האי הוא פארק ציבורי הממוקם בקצהו הדרומי של אייל אוף דוגס שברובע טאוור המלטס שבלונדון, על הגדה הצפונית של נהר התמזה.
הפארק נפתח לציבור ב-3 באוגוסט 1895 ביוזמתו של הפוליטיקאי המקומי ויל קרוקס.
הפארק ידוע בשל הנוף הנשקף ממנו אל מעבר לנהר - לגדה הדרומית של התמזה - בה מצוי אזור גריניץ' ובייחוד בית החולים גריניץ', הקאטי סארק והמוזיאון הימי הלאומי הבריטי.
בקצהו הדרומי של הפארק נמצאת הכניסה הצפונית למנהרת הולכי הרגל גריניץ'.
בפארק נמצאת תחנה של הרכבת הקלה של דוקלנדס שנפתחה בשנת 1987. בעת פתיחת התחנה הייתה התחנה מעל פני הקרקע (תחנה מוגבהת) אולם זו נהרסה לאחר שנבנתה תחנה תת-קרקעית.
גנטיקה של תכונות מורכבות הוא תחום בגנטיקה העוסק בחיפוש גורמים גנטיים לתכונות מורכבות, או תכונות כמותיות.
השיטות המשמשות בתחום זה הן סטטיסטיות.
תכונות מורכבות הן תכונות גנטיות בעלות דפוסי הורשה מורכבים.
בתכונות מורכבות אין התאמה פשוטה בין הגנוטיפ והפנוטיפ.
תכונות אלו, בניגוד לתכונות בעלות הורשה מנדליאנית (או מונוגנית; בה התכונה נקבעת על ידי גן יחיד), מושפעות ממספר רב של גנים וכל אחד תורם רק מעט לשונות הביטוי של התכונה.
עובדה זו יוצרת קושי בזיהוי הגנים המעורבים.
הגנים השונים, האינטראקציה ביניהם, כמו גם השפעת גורמי הסביבה, כל אלו יחדיו יקבעו את ביטוי התכונה.
למעשה רוב התכונות הן בעלות הורשה מורכבת, והתכונות המנדליאניות הן מעטות.
כשמדובר בחקר הגנטיקה של האדם, המונח "תכונות מורכבות", מוחלף לעיתים בשם "מחלות שכיחות", מאחר שהן אלו העומדות במרכז מחקר מסוג זה.
מרבית המחלות הנפוצות, כגון סכיזופרניה, אסתמה, סרטן או סוכרת, הן בעלות דפוסי הורשה מורכבים: כאשר נבחנים הפנוטיפים בשושלת משפחתית שבה מופיעה המחלה, קשה למצוא מודל הורשה ברור המסביר את הופעת הפרטים החולים, כפי שנעשה עבור מחלות מונוגניות.
מודלים ברורים כאלו כוללים למשל את מודל ההורשה הדומיננטי, לפיו קיים 50% סיכוי לצאצא חולה כאשר ההורה חולה (והטרוזיגוט, אך זהו המצב בדרך כלל, מאחר שאלל המחלה במקרים אלו נדיר יחסית), או מודל הורשה רצסיבי, לפיו קיים 25% סיכוי לצאצא חולה כאשר שני ההורים נשאים.
כמו כן, תכונה מורכבת אינה דיכוטומית, ומחלה כזו יכולה להופיע בצורות שונות, בגיל התפרצות שונה או ברמת חומרה שונה בין פרטים שונים, ועל כן נקראת גם "תכונה כמותית".
כשמדובר במחלה מונוגנית, הגישה לזיהוי הגן האחראי היא זיהוי מקטעים גנומיים זהים בין פרטים שונים הנושאים את אותה המחלה.
שיטות אלו אינן יעילות כשמדובר בתכונות מורכבות, מאחר שהגורם למחלה בכל פרט ופרט יכול להיות שונה.
קיימות שיטות סטטיסטיות שמטרתן להצביע על אזורים בגנום החשודים כגורמי סיכון למחלות.
הגישה המקובלת כיום נקראת מבחני אסוציאציה.
ההנחה בבסיס גישה זו, היא שקיום מתאם סטטיסטי בין סמן גנטי להופעת מחלה, מצביע על מיקום של גורם מחלה אפשרי.
גנטיקה של בעלי חיים ושל הצמח
במחקר גנטי העוסק בבעלי חיים או צמחים, אתר בגנום התורם לתכונה מורכבת נקרא "אתר תכונה כמותית" (Quantitative Trait Locus).
שיטות המחקר שונות מאלו הנהוגות בחקר האדם, מאחר שניתן לבודד זנים טהורים, להכליא ולברור פרטים לפי הצורך.
במבחני אסוציאציה (Association Analysis) נבדקת התלות בין התפלגות אללים בסמן לבין אוכלוסיית חולים או בריאים.
הבדל מובהק בתדירות אלל של סמן מסוים בין שתי הקבוצות הוא תוצאה של אחד מהמקרים הבאים:
הפולימורפיזם בסמן הוא המוטציה שתרמה למחלה.
הסמן נמצא בקרבת הגן עם המוטציה למחלה, ושמר על תאחיזה לא שוויונית עם הגן.
קבוצות החולים והבריאים אינן תואמות בהרכבן האתני.
יכול להתקבל אפקט חיובי שהוא תוצאה של תדירות אללים שונה בין אוכלוסיות ללא קשר לתכונה הנבדקת.
שני המקרים הראשונים מובילים למציאת האזור בו נמצא גן התורם למחלה.
מהמקרה השלישי ניתן להימנע על ידי בחירת קבוצות מאוכלוסיות הומוגניות.
לשימוש באוכלוסייה הומוגנית יתרונות נוספים:
סבירות גבוהה שגורם המחלה העיקרי אצל רוב החולים באוכלוסייה הוא אותו הגן (מאחר שהם צאצאי מספר אבות קדמונים מועט).
מידת התאחיזה הלא שוויונית גבוהה יותר והיא פרושה על אזור כרומוזומלי נרחב יותר מאשר באוכלוסייה כללית מעורבת.
מבחני אסוציאציה נערכים במספר דרכים, בין הנפוצות ביותר נמנות:
תדירות האלל של סמן מסוים נמדדת בקרב קבוצת חולים (case), ובקרב קבוצת פרטים בריאים המשמשים כביקורת (control).
מבחן סטטיסטי לשוויון פרופורציות נערך כדי לקבוע האם יש הבדל מובהק בתדירות האלל בין שתי הקבוצות.
במבחני (Transmission Disequilibrium Test) TDT נבדקת ההטיה בתדירות האללים השונים המועברים מהורה לצאצא חולה.
בגרסה אחרת של אותו מבחן, מבחני sib-TDT נבדקת ההטיה באללים המשותפים בין אחים חולים.
התכונה העומדת בסיס מבחני האסוציאציה, היא תאחיזה לא שוויונית (Linkage Disequilibrium), הקיימת בין אתרים גנומיים שונים הנמצאים בקרבה פיזית על אותו הכרומוזום.
משמעותה של "תאחיזה לא שוויונית", היא ששני אתרים גנומיים (למשל אתר של גורם מחלה, וסמן גנטי כלשהו) יופיעו יחד, יותר או פחות ממה שצפוי באקראי.
גנטיקה סטטיסטית היא תחום מדעי העוסק בפיתוח ויישום של שיטות סטטיסטיות להסקת מסקנות מנתונים גנטיים כמו ריצוף דנ"א, רמות ביטוי של גנים ועוד .
המונח משמש לרוב בהקשר של גנטיקה אנושית .
מחקר בגנטיקה סטטיסטית כולל בדרך כלל פיתוח תיאוריה או מתודולוגיה לתמיכה במחקר באחד משלושה תחומים קשורים:
גנטיקה של אוכלוסייה - מחקר של תהליכים אבולוציוניים המשפיעים על שונות גנטית בין אורגניזמים
אפידמיולוגיה גנטית - חקר ההשפעות של גנים על מחלות
גנטיקה כמותית - חקר השפעות הגנים על פנוטיפים 'נורמליים'
גנטיקה סטטיסטית היא תת-תחום של ביולוגיה חישובית .
גנטיקה מולקולרית היא ענף בביולוגיה שמתייחס לאופן שבו הבדלים במבנים או בביטוי של מולקולות DNA מתבטאים כשונות בין אורגניזמים.
תחום הלימוד מבוסס על מיזוג של מספר תתי תחומים בביולוגיה: תורשה מנדלית קלאסית, ביולוגיה של התא, ביולוגיה מולקולרית, ביוכימיה וביוטכנולוגיה.
הוא משלב דיסציפלינות אלו כדי לחקור דברים כמו תורשה גנטית, ויסות וביטוי גנים, והמנגנון המולקולרי מאחורי תהליכים ביולוגיים שונים.
מטרת מפתח של גנטיקה מולקולרית היא לזהות ולחקור מוטציות גנטיות.
חוקרים מחפשים מוטציות בגן או מעוררים מוטציות בגן כדי לקשר רצף גנים לפנוטיפ ספציפי.
לכן גנטיקה מולקולרית היא מתודולוגיה רבת עוצמה לקישור מוטציות למצבים גנטיים שעשויים לסייע בחיפוש אחר טיפולים במחלות גנטיות שונות.
גנטיקאי הוא מדען שחוקר גנטיקה, או רופא שמאבחן, מטפל ומייעץ לחולים עם פגמים גנטיים או תסמונות.
רופאים אלו לרוב מתמחים בגנטיקה קלינית ורבים מהם רופאי ילדים.
גנטיקה של אוכלוסיות היא ענף בביולוגיה, תת-תחום של הגנטיקה וביולוגיה אבולוציונית, העוסק בההרכב הגנטי של אוכלוסיות ביולוגיות ואת השינויים בהרכב זה הנגרמים כתוצאה מפעולתם של גורמים שונים, כולל ברירה טבעית.
חוקרי גנטיקה של אוכלוסיות מפתחים מודלים מתמטיים מופשטים של דינמיקה של תדירויות גנים, מפיקים מהם תחזיות לגבי דפוסי שונות גנטית צפויים באוכלוסיות ממשיות, ובוחנים את התחזיות מול נתונים אמפיריים.
מחקרים בתחום זה בוחנים תופעות כגון הסתגלות, היווצרות מינים חדשים ומבנה האוכלוסייה.
התחום חוקר את תדירותם, תפוצתם והשתנותם של אללים באוכלוסייה, תחת השפעתם של הכוחות האבולוציוניים: ברירה טבעית, מוטציה, סחף גנטי, זרימת גנים, וכן ברירה זוויגית.
גנטיקה של אוכלוסיות עוסקת גם בהתפצלותן של אוכלוסיות ובפיזורן במרחב, וככזו מנסה להסביר תהליכים מיקרואבולוציוניים כמו הסתגלות אבולוציונית (אדפטציה) והיווצרות מינים (ספציאציה).
גנטיקה של אוכלוסיות הייתה בעלת תפקיד מרכזי בהתפתחות סינתזה האבולוציונית המודרנית.
מייסדיה העיקריים היו סיואל רייט, ג'.
הלדיין ורונלד פישר, שהניחו גם את היסודות לתחום קרוב – גנטיקה כמותית.
באופן מסורתי זהו תחום מתמטי מאוד, אך הוא כולל גם מחקר תאורטי, ניסויי מעבדה ועבודת שטח.
מודלים בגנטיקה של אוכלוסיות משמשים הן לאמידה סטטיסטית מתוך נתוני רצפי DNA והן כאישוש/הפרכת רעיונות תאורטיים.
גנטיקה של אוכלוסיות נתפסת לעיתים כאבן היסוד התאורטית של הביולוגיה האבולוציונית.
זאת משום ש"אבולוציה" הוגדרה באופן מסורתי כשינוי בהרכב הגנטי של אוכלוסייה (אם כי הגדרה זו ספגה ביקורת); וברירה טבעית היא אחד הגורמים המרכזיים (אך לא היחיד) שיכולים להוביל לשינוי כזה.
ברירה טבעית מתרחשת כאשר וריאנטים מסוימים של גנים באוכלוסייה מתרבים יותר מאחרים, כתוצאה מכך שהתכונות שהם יוצרים מותאמות יותר לסביבה או "כשירים" יותר.
בהנחה שהבדלי הכשירות נובעים לפחות בחלקם מהבדלים גנטיים, הדבר יגרום לשינוי בהרכב הגנטי של האוכלוסייה, כאשר הווריאנטים הגנטיים הקשורים לכשירות גבוהה יותר עולים בתדירותם.
על ידי פיתוח מודלים של שינוי בתדירויות גנים, יכולים חוקרי הגנטיקה של אוכלוסיות להאיר את הבסיס הגנטי של שינוי אבולוציוני, ולאפשר בחינה מדויקת וכמותית של השלכותיהן של השערות אבולוציוניות שונות.
מה שמייחד את הגנטיקה של אוכלוסיות לעומת גישות חדשות יותר המבוססות על תכונות פנוטיפיות, כגון תורת המשחקים האבולוציונית ודינמיקה אדפטיבית , הוא הדגש שלה על תופעות גנטיות כמו דומיננטיות, אפיסטזה, המידה שבה רקומבינציה גנטית שוברת שיווי משקל קישור, וכן תופעות אקראיות כגון מוטציה וסחף גנטי.
תכונות אלו הופכות אותה מתאימה להשוואה עם נתוני גנומים של אוכלוסיות.
גנטיקה של אוכלוסיות החלה להתגבש בשנות ה־20 וה־30 של המאה ה־20, בזכות עבודתם שלרונלד פישר, ג'.
הישגם המרכזי שלהם היה סינתזה של עקרונות הגנטיקה המנדלית, שהתגלתה מחדש בראשית המאה, עם הברירה הטבעית הדרוויניסטית.
היום נחשבת התאמת הדרוויניזם לגנטיקה המנדלית לדבר מובן מאליו, אך בראשית המאה ה־20 זה לא היה כך.
רבים מן התומכים הראשונים בתאוריה של מנדל לא קיבלו את תיאורו של צ'ארלס דרווין לאבולוציה כתהליך הדרגתי, אלא סברו כי התאמות חדשות חייבות להופיע בצעד מוטציוני יחיד.
כמו כן רבים מן הדרוויניסטים המוקדמים לא האמינו בתורשה מנדלית.
לעיתים קרוובת הדבר נבע מאמונה שגויה כי הגנטיקה של מנדל אינה מתיישבת עם תהליך השינוי האבולוציוני שתיאר דרווין.
פישר, הלדיין ורייט הראו באמצעות חישובים מתמטיים של תוצאות הברירה הפועלת על אוכלוסייה הכפופה לכללי התורשה של מנדל, כי הדרוויניזם והמנדליזם אינם רק תואמים זה לזה אלא גם משתלבים היטב יחד.
הישג זה מילא תפקיד מרכזי ביצירת ה"סינתזה הניאו־דרוויניסטית", ומסביר מדוע לגנטיקה של אוכלוסיות יש תפקיד כה מרכזי בתיאוריה האבולוציונית.
גני החוקה הוא פארק לאומי של ארצות הברית הממוקם בבירת המדינה, וושינגטון בסמוך למול.